laion/Wikipedia-Exotic huggingface dataset:
מלח הארץ (סרט, 1954)

מלח הארץ הוא סרט דרמה אמריקני משנת 1954 שנכתב על ידי מייקל וילסון, בוים על ידי הרברט ג'י ביברמן והופק על ידי פול ג'ריקו, שלושתם נכללו ב"רשימה השחורה" של תעשיית הסרטים בהוליווד בגלל מעורבותם כביכול במפלגה הקומוניסטית של ארצות הברית. הסרט עוסק בשביתת פועלים במכרה אבץ בניו מקסיקו בתחילת שנות ה-50 של המאה ה-20, שהונהגה על ידי כורים מקסיקנים ואנגלוסקסים. הסרט מתאר את יחסי הגומלין בין הכורים (הגברים החברים באיגוד העובדים ונשותיהם), הפירמה והמשטרה במהלך השביתה. הסרט הפך לאירוע היסטורי ולסרט קאלט בגלל הדרך בה נהג הממסד בארצות הברית (פוליטיקאים, עיתונאים, מנהלי אולפנים, וארגוני עובדים) בסרט. מלח הארץ הוא אחד הסרטים הראשונים שהציגו את נקודת המבט הפמיניסטית בנושאי חברה ופוליטיקה. מלח הארץ מתאר את סיפור שביתתם הארוכה והקשה של כורים מקסיקנים-אמריקאים כנגד חברת 'אמפייר זינק' בביירד (ליד סילבר סיטי), ניו מקסיקו בשנים 1950-1951. (הסרט ממקם את העלילה בכפר דמיוני בשם 'עיירת האבץ'.) בהתאם לסגנון נאו ריאליסטי של הסרט, רבים מהכורים ומשפחותיהם נטלו חלק בסרט. הסרט מתחיל במונולוג מאת אספרנזה קווינטרו (רוזארה רבלטאס), שתחילתו היא: איך אתחיל את סיפורי שאין לו התחלה? שמי הוא אספרנזה, אספרנזה קווינטרו. אשת כורה אני. זהו ביתנו. הבית לא שייך לנו. אבל הפרחים... הפרחים הם שלנו. זהו הכפר שלי. כשהייתי ילדה, הוא נקרא סן מרקוס. האנגלים שינו את השם לעיירת האבץ. עיירת האבץ, ניו מקסיקו, ארצות הברית. שורשינו עמוקים במקום זה, עמוקים יותר משורשי האורנים, עמוקים מפירי המכרה... הכורים שובתים בדרישה לשכר שווה לשכרם של פועלים ממוצא אירופאי, וכן בנושאים של בריאות ובטיחות. רמון קווינטרו (ג'וחן קאקון) עוזר לארגן את השביתה, אבל בביתו הוא מתייחס אל אשתו כאל אזרח סוג ב'. אשתו, אספרנזה קווינטרו, הנמצאת בהריון עם בנם השלישי, פאסיבית בתחילה, ומסרבת לקחת חלק בשביתה או לעמוד על זכויותיה לשיווין בבית. אלא שהגברים נאלצים לסיים את אספות ההפגנה שלהם מול המכרה מכוחו של חוק טאפט-הארטלי משנת 1947. דבר זה גורם לאספרנזה, לשנות את התנהגותה. לאחר דיון ארוך באולם של איגוד העובדים, הנשים משכנעות את הגברים להמשיך בשביתה, ומתחילות לקחת חלק בהפגנות המחאה סביב השביתה. הסרט זכה בפרסים בפסטיבל קרלובי וארי בקרסבלד צ'כוסלובקיה בשנת 1954. רבלטאס זכתה בפרס השחקנית הטובה ביותר, ופרס עבור הסרט הטוב ביותר הוענק לביברמן. האקדמיה לסרטים בפריז העניקה לסרט את הפרס הבינלאומי לשנת 1955. בשנת 2000, יצא הסרט "בצל המקארתיזם" (במקור "One of the Hollywood Ten"), שכתב וביים קרל פרנסיס. הסרט מתמקד בסיפורו של הרברט ביברמן (ג'ף גולדבלום), בהכנסתו לרשימה השחורה, מאסרו והפקת הסרט. רוזארה רבלטאס משוחקת בסרט על ידי אנג'לה מולינה, והוא כולל גם קטע קצר מהסרט המקורי בו רבלטאס מבצעת את המונולוג של אספרנזה. מדיה וקבצים בנושא מלח הארץ בוויקישיתוף "מלח הארץ", במסד הנתונים הקולנועיים IMDb (באנגלית) "מלח הארץ", באתר נטפליקס "מלח הארץ", באתר AllMovie (באנגלית) "מלח הארץ", באתר Rotten Tomatoes (באנגלית) "מלח הארץ", באתר Metacritic (באנגלית) "מלח הארץ", במסד הנתונים הקולנועיים KinoPoisk (ברוסית) תיגל נשיא, עכבר העיר אונליין, סרט אדום, באתר הארץ, 27 בפברואר 2007
שירה חדשה (ירושלים)

שירה חדשה היא קהילה הנמצאת במושבה הגרמנית בירושלים המגדירה עצמה אורתודוקסית ומקיימת "מניין הלכתי משתף". הקהילה הוקמה בשנת 2001 על ידי קבוצה בראשות ד"ר טובה הרטמן במטרה "ליצור קהילה דתית המשלבת מחויבות להלכה עם מחויבות לתפילה ופמיניזם", בהתאם לרצונם של חברי הקהילה להגדיר מחדש את מקומן של נשים בבית הכנסת. הקהילה הייתה הראשונה שמימשה את העמדה שהוצגה במאמרו של הרב מנדל שפירא, שלפיה נשים יכולות לעלות לתורה ואף לקרוא בה יחד עם גברים, בכפוף למספר תנאים. רעיון עליית נשים לתורה זכה גם לתמיכת הרב פרופ' דניאל שפרבר. נוסח התפילה בקהילה הוא הנוסח האורתודוקסי המקובל. סגנון התפילה מתאפיין בריבוי שירה, במנגינות מסורתיות ומודרניות. נשים קוראות בתורה, עולות לתורה ומשמשות שליחות הציבור בקבלת שבת ובפסוקי דזמרה. כמקובל בבתי כנסת רבים, לצד התפילות הרגילות נערכות תפילות ילדים, במספר קבוצות גיל. התפילות הן גרסאות מקוצרות מאוד של תפילת שחרית של שבת. תפילת הילדים כוללת הוצאת והכנסת ספר תורה והילדים שומעים סיפור המתייחס לפרשת השבוע. פורמט התפילה של המניין הועתק לקהילות אחרות בישראל, ומשמש גם קהילות בארצות הברית, קנדה ואוסטרליה. מלבד תפילות, קהילת "שירה חדשה" מקיימת פעילות חברתית הכוללת קידוש בכל שבת, שיעורים שבועיים בכתבי הרמב"ם ובשפת אמת וערבי עיון בנושאים יהודיים. הקהילה מארגנת פעילות התנדבותית כמו עזרה לקשישים בבתי אבות, איסוף תרומות למשפחות במצוקה, סיוע למסתננים מסודאן וכיוצא בזה. רבנים אורתודוקסים רבים יצאו נגד המניין. הרב דב ליאור אמר כי "כל מי שיש בו יראת-שמים אמיתית לא ישתתף במניין כזה, מפני שכך מתחילה השבירה של מסורת ישראל". הרב יעקב אריאל אמר כי אין להתפלל במניין מעין שירה חדשה, משום שמעורבות נשים בתפילה או בקריאת התורה נוגדת את ההלכה. הרב יהושע שפירא, ראש ישיבת רמת גן הגדיר את בית הכנסת "מחוץ לגבול". הרב שלמה ריסקין מאפרת, המגדיר עצמו כ"פמיניסט בגבולות ההלכה", אמר כי לפי ההלכה אישה אינה יכולה לקרוא בתורה או להיות שליחת ציבור ולהוציא גברים ידי חובתם. אורתודוקסיה מודרנית ריב ההיכל פמיניזם דתי אתר האינטרנט של הקהילה תמר ויס, "שירה חדשה" : מניין הלכתי אחר, דעות 15, עמ' 15-18, 39 נטע סלע, הקרב על תפילת הנשים, באתר ynet, 13 ביוני 2006 אריאל הורוביץ, שירה חדשה: בית הכנסת שחולל מהפכה ביחס לנשים, כתבה באתר בית אבי חי לרגל 12 שנים לבית הכנסת, יוני 2014 הדס פורת רואש, המניין המכבד - כבוד הציבור מול כבוד הבריות, דעות 38 אב תשס"ח, באתר נאמני תורה ועבודה אליצור א. ומיכל בר-אשר סיגל, מדריך ל"מניין ההלכתי"(הקישור אינו פעיל), שבט ה'תשס"ח, מובא באתר כיפה הרב אליעזר מלמד, רב ארץ-ישראלי (בכותרת: האם מותר להשתתף ב'מניין שוויוני'), פורסם במדור 'רביבים', בעיתון בשבע, כ״א בסיון ה'תשע״א אתר האינטרנט של שירה חדשה Shapiro, "Qeri’at ha-Torah by Women: A Halakhic Analysis", The Edah Journal, 1:2 (2001), pp. 1-52 (PDF) "כבוד הציבור וכבוד הבריות: נשים וקריאת התורה", דעות 16, עמ' 17—20, 44 . נטע סלע, הקרב על תפילת הנשים, באתר ynet, 13 ביוני 2006 קובי נחשוני, מתקפה חרד"לית: "צומחת אצלנו תנועה רפורמית", באתר ynet, 5 ביולי 2009 רוני שוב, "זכר ונקבה ברא אותם", מקור ראשון, דיוקן 582, 3 באוקטובר 2008, עמ' 20—24.
Edguy

אדגיי (בגרמנית: Edguy) היא להקת פאוור מטאל מפולדה שבגרמניה. אדגיי נוסדה ב-1992 על ידי התלמידים בני ה-14 טוביאס סאמת', ג'נס לודוויג, דירק סאוור ודומיניק סטורצ'. השם אדגיי היה כינוי חיבה למורה למתמטיקה שלהם באותו הזמן, מר אדגר זימרר. עד 1998, כאשר טוביאס אקסל הצטרף ללהקה, לא היה להם בסיסט וטוביאס סמאת' ניגן את צלילי הבאס על קלידים. לאחר שני דמואים הם השיגו חוזה עם איי.אף.אם רקורדס (AFM records) ב-1995. שני האלבומים הראשונים שלהם לא נחלו הצלחה גדולה, אבל עם יציאת האלבום ווין גלורי אופרה (Vain Glory Opera) ב-1998 זכו לפריצת דרך. לאחר שני אלבומים נוספים הם קיבלו חוזה ב-2004 מהליבל הגרמני "ניוקליר בלאסט". ב-2001/2002 הוציא טוביאס סאמת' את שני האלבומים הראשונים של פרויקט הצד שלו אוואנטסיה, אופרת מטאל רחבת היקף בהשתתפות מוזיקאים מפורסמים רבים אשר זכתה להצלחה לא מעטה. אדגאיי משתמשים במלודיה קלה וזורמת, משולבת בקולו הגבוה של סאמת' אשר אופייני לפאואר מטאל האירופאי. לעיתים קרובות הליריקה שלהם מטאפורית, מרמזת על נושאים מטפיזיים או חברתיים: קונפרמיות (The Headless Game, Mysteria, King of Fools), כפייה על ידי הכנסייה (The Kingdom, Theater of Salvation), וסכנות של הציוויליזציה המודרנית (Navigator, The Devil and the Savant). כדי לבטא כאלה נושאים, אדגאיי משתמשים בביטויים אזוטריים או אטומים. ובכל זאת חלק מן השירים שלהם קלילים או קומיים (Das Reh, Save Us Now, Lavatory Love Machine, Life And Times Of A Bonus Track, Trinidad). אדגאיי אינם תובעים לבטא אידאולוגיה כלשהי. טוביאס סאמת' טען כי "אנחנו לא פוליטיים ולא דתיים, לפחות אין בשירים שלנו מסר אשר אומר לך מה לחשוב במושגים כלשהם". אדגאיי משתמשים גם בקטעים ארוכים ואפיים כמעט בכל אלבום. שירה - טוביאס סאמת' גיטרה - ג'נס לודוויג גיטרת קצב - דירק סאואר באס - טוביאס אקסל תופים - פליקס בונקי תופים - דומיניק סטורצ' (1992-98) תופים - פרנק לינדנטל (1998) Evil Minded (1994) Children Of Steel (1994) Savage Poetry (1995) Kingdom Of Madness (1997) Vain Glory Opera (1998) Theater Of Salvation (1999) The Savage Poetry (2000) Mandrake (2001) Painting On The Wall (EP, 2001) La Marche Des Gendarmes (single, 2001) King Of Fools (EP, 2004) Hellfire Club (2004) Hall Of Flames (2004) Lavatory Love Machine (single, 2004) Superheroes (EP, 2005) Rocket Ride (2006) Tinnitus Sanctus(2008) Age Of The Joker (2011) Space Police - Defenders Of The Crown (2014) Burning Down The Opera (2003) Fucking with fire- live DVD (2008) "La Marche Des Gendarmes" (Enhanced Cardsleeve, 2001) "Painting on the Wall" (2001) "Lavatory Love Machine" (2004) All The Clowns (2001) King Of Fools (live, 2004) Lavatory Love Machine (2004) Superheroes (2005) Ministry Of Saints(2008) מדיה וקבצים בנושא Edguy בוויקישיתוף אתר האינטרנט הרשמי של Edguy (בגרמנית ובאנגלית) Edguy, ברשת החברתית פייסבוק Edguy, ברשת החברתית אקס (טוויטר) Edguy, במסד הנתונים הקולנועיים IMDb (באנגלית) Edguy, באתר אפל מיוזיק (באנגלית) Edguy, באתר ספוטיפיי Edguy, באתר Last.fm (באנגלית) Edguy, באתר AllMusic (באנגלית) Edguy, באתר MusicBrainz (באנגלית) Edguy, להקה באתר Encyclopedia Metallum (באנגלית) Edguy, באתר דיזר Edguy, באתר Discogs (באנגלית) Edguy, באתר Songkick (באנגלית) Edguy, באתר Genius Edguy, באתר SecondHandSongs Edguy, באתר בילבורד (באנגלית) Edguy, באתר טיידל (באנגלית)
סמבוסק

סמבוסק (במקור בערבית; سامبوساش נהגה סמבוסאש וברוב מדינות אסיה והמזרח התיכון נהגה: סמבוסך) הוא מאפה פופולרי בעיראק ובמטבחים המזרח-תיכוניים. בדרך כלל, מאפה בצק זה ממולא בחומוס, בבשר או בגבינות, ומוגש בתחילת הארוחה כמתאבן. המילה "סמבוסק" הגיעה מפרסית אמצעית, בה "סנבוסג" פירושו "מאפה משולש", דרך הערבית. בטורקיה ובאסיה התיכונה קוראים לכיסן בשם דומה "סַמְסָה", באתיופיה – "סמבוסה" ובהודו – "סַמוֹסָה" (Samosa). לרוב מטגנים את הסמבוסק בשמן עמוק. קיימות גרסאות נטולות בשר לסמבוסק, בהן הוא ממולא בחומוס או בגבינות. בסמבוסק עם גבינה אופים את הסמבוסק בתנור. אצל יהודי עיראק, סמבוסק גבינה מכונה "סמבוסק בג'בין" או "מחבוז". חלק מהעיראקים נוהגים להוסיף למתכון המסורתי תבלין חוויאג' וממלאים אותו בגבינה במאפיות בישראל קיים גם סמבוסק פיצה. זהו בצק פיצה עם שומשום בצורת משולש גדול, ממולא ברוטב פיצה, אורגנו וגבינה. כמו כן ,קיים גם סמבוסק ביצה, זהו בצק סמבוסק עם שומשום בצורת משולש גדול, ממולא בגבינה, אורגנו. לאחר האפייה מוסיפים ביצה פרוסה. אצל העדה הדרוזית, קיים מאכל מסורתי המכונה "פטאייר" -סמבוסק במילוי תרד בר וירקות. הוא נמכר בישראל ביישוב הדרוזי חורפיש. בעדה הקווקזית, קיים מאכל מסורתי המכונה "ציבורקי" - מאפה מטוגן במילוי בשר. הסמבוסק הגיע לישראל כחלק מהמסורת הקולינרית של עדות המזרח. על-פי היסטוריון המזון גיל מרקס, הסמבוסק הפך לחלק מארוחת השבת ביהדות ספרד כבר במאה ה-13. יהודי עיראק נוהגים לאכול סמבוסק ממולא בקטניות ובשר בפורים, על פי המובא בבן איש חי: ומנהג יפה לאכול זרעונים בפורים זכר לאכילת זרעונים שאכלו דניאל וחבריו ועשה להם הקב"ה נס בזה (דניאל א'), ולכן פה עירנו מנהגם לטגן מוליתא בקטניות ובשר ביחד שקוראים בערבי סמבוס"ך — בן איש חי שנה ראשונה, פרשת תצווה, סעיף ט' הסמבוסק מהווה מאפה בצק פופולרי בישראל, בדומה לבורקס. על מאכל זה נכתב השיר הפארודי "תן לי סמבוסק" במסגרת תוכנית הטלוויזיה הקומית "שידורי המהפכה" של הקומיקאים אסי כהן וגורי אלפי. הסמבוסק דומה מאוד למאפה הפטאייר, מאפה מאזור הלבנט הנפוץ בקרב ערביי ישראל. סמוסה הודי פטאייר קלצונה סמבוסק חלבי - אוכל - ynet / גרסיה גרגו - מתוך הספר "הבישול הלבנוני", באתר ynet מבחר מתכוני סמבוסק עם ערך תזונתי באתר FoodsDictionary מתכון לסמבוסק גבינה של סער אהרוני בפורטל הקולינריה נתניה מבשלת מתכון לסמבוסק בג`בן - סמבוסק במילוי גבינה מהמטבח העיראקי המפורסם תמר עילם גינדין, תן עוד סמבוסק!, באתר ד"ר תמר עילם גינדין, ‏2011-04-06 סמבוסק גבינה עירקי - ערב מושלם, בוקר מפנק וסבתא (עיראקית) אחת גאה... - מתכונים מתוקים, באתר metukimil.co.il, ‏2024-03-13 Gil Marks, Olive trees and honey : a treasury of vegetarian recipes from Jewish communities around the world, Hoboken, NJ: Wiley Pub, 2005, עמ' 289, ISBN 978-0-544-18750-4 מילות השיר, באתר שירונט ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
When You're Gone (שיר של אבריל לאבין)

When You're Gone (בעברית: כשתלך) הוא הסינגל השני מאלבומה השלישי של הזמרת אבריל לאבין The Best Damn Thing. השיר יצא לאור ביוני 2007. אבריל אישרה זאת ב-8 במרץ באותה השנה, כאשר התראיינה ברדיו Kiss FM. השיר הגיע למקום השלישי במצעד הסינגלים הבריטי. לאבין אמרה שהשיר "מדבר על להיות עם מישהו שאתה אוהב, ואתה חייב להיפרד, ואלו כל הדברים הקטנים שאתה תתגעגע להם". השיר יכול להיות בהשראת בעלה, דריק ויבלי, למרות ששמועה זו לא אושרה על ידי לאבין עצמה. הקליפ לשיר בוים על ידי מארק קלספלד והופיע לראשונה בקנדה ב-5 ביוני. מידע על היצירה "When You're Gone" באתר מיוזיק בריינז סרטון השיר "When You're Gone" באתר יוטיוב Official Singles Chart Top 100 | Official Charts Company, www.officialcharts.com (באנגלית)
קין (פירושונים)

האם התכוונתם ל... קין – בנם של אדם וחוה, אחיו ורוצחו של הבל קומנדר קין – סדרת משחקי מחשב שפותחה בתחילת שנות ה-90 קין (להקה) – להקה בריטית אישים: אדמונד קין – שחקן תיאטרון אנגלי אמיר קין – לשעבר, הממונה על הביטחון במערכת הביטחון כריסטופר קין – מנצח אמריקאי נחמיה קין – אלוף בצה"ל סטיב קין – כלכלן אוסטרלי קולט קין (Colette Keen) – שחקנית אמריקאית רובי קין – כדורגלן אירי רוי קין – כדורגלן עבר אירי קיין
ירחמיאל בן שלמה

ירחמאל בן שלמה היה חכם יהודי איטלקי שחיבר את הספר "דברי הימים" במאה ה-12. את ספרו חיבר על סמך כתבי יד רבים, חלקם מהספרים החיצוניים כ"קדמוניות המקרא" שיוחס בטעות לפילון האלכסנדרוני (לא ברור אם מן המקור העברי או מן התרגום ללטינית) וכן עוד כמה ספרים ובהם "קדמוניות היהודים" מאת יוסף בן מתתיהו ו"יוסיפון". את הכתוב בארמית בספר דניאל תרגם לעברית וצירף לספרו. בשנת 1899 פרסם משה גסטר באמצעות חיבורו של אלעזר בן אשר הלוי את תרגום הספר לאנגלית. במחקר של פרופ' עלי יסיף מאוניברסיטת תל אביב נתברר כי אלעזר בן אשר הלוי ערך את 'ספר הזכרונות' שלו בראשית המאה ה-14, כמאתיים שנה לאחר ירחמיאל, והשתמש בחיבורו של ירחמיאל כאחד ממקורותיו העיקריים. חיבורו של ירחמיאל איננו מצוי בידינו, וכעת ניתן למצוא רק את הגרסה של אלעזר בן אשר הלוי. עלי יסיף, ספר הזכרונות - הוא דברי הימים לירחמאל, אוניברסיטת תל אביב, תשס"ב. Moses Gaster, Chronicles of Jerahmeel: Or, the Hebrew Bible Historiale. Being a Collection of Apocryphal and Pseudo-Epigraphical Books Dealing With the History of the World from the Creation to the Death of Judas Maccabeus, 1899. כתבי ירחמיאל בן שלמה בפרויקט בן-יהודה ביבליוגרפיה לספר 'דברי הימים לירחמיאל', באתר ויקיטקסט ירחמיאל בן שלמה הירחמאלי, דף שער בספרייה הלאומית ספר הזכרונות - הוא דברי הימים לירחמאל, עלי יסיף, אוניברסיטת תל אביב, תשס"ב. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סמוסה

סמוסה הוא מאפה הנאכל כחטיף במטבחי דרום אסיה ובייחוד בהודו, בבנגלדש, בנפאל באוזבקיסטן בטג'יקיסטן ובפקיסטן. מקורו של מאכל זה במאה ה-10 במרכז אסיה. מאכל זה לרוב עשוי בצורת משולש או ארבעון, והוא עשוי בצק הממולא תפוחי אדמה, בצל ואפונה המטוגן בשמן עמוק. יש הממלאים את המאפה במיני בשר או דגים. המילוי מתובל בתבלינים שונים ובהם צ'אטני, מנטה, כוסברה או תמרינדי. הסמוסה מוגשים לרוב כחלק מצ'אט (מגש חטיפים) ועמו מוגשים יוגורט, צ'אטני וצ'אט מסאלה. מקור המאכל במזרח התיכון, משם הוא עבר לתת-היבשת ההודית בתקופת סולטנות דלהי. עם עליית הפופולריות של המטבח ההודי באירופה וארצות הברית הפך גם מאכל זה למאכל פופולרי, הנמכר הן במסעדות והן כמזון מוכן וקפוא במרכולים. גרסאות אחרות של המאכל, שבהן הבצק נאפה במקום טיגונו בשמן עמוק, הפכו נפוצות במערב משיקולים בריאותיים. סמבוסק בורקס אמפנדה מתכוני סאמוסה מתכון באתר על השולחן מסעדת אינדירה, סמוסה ירקות, באתר nrg‏, 23 ביולי 2006 מתכון באתר msn מתכון(הקישור אינו פעיל) באתר וואלה סמוסה - אוכל - ynet / בני סיידא, באתר ynet קשר הסמוסה - ההיסטוריה של המאכל (באנגלית) Davidson, Alan (1999). The Oxford Companion to Food. Oxford University Press. ISBN 0-19-211579-0. Jump up
יחס נזילות מיידי

יחס נזילות מיידי או יחס מהיר הוא יחס של נזילות פיננסית שמופיע לעיתים קרובות בדוחות כספיים של חברות עסקיות כדי לקבוע את היכולת של החברה לפרוע את חובותיה. יחס זה מחושב על ידי חלוקת סך כל הנכסים השוטפים בניכוי ערך המלאי לסך כל ההתחייבויות השוטפות. המלאי מנוכה מהנכסים השוטפים כי הוא הנכס השוטף הפחות נזיל מכולם. כדי שהחברה תהיה בטוחה מפשיטת רגל היחס נדרש להיות גדול מ-1. כלומר יותר נכסים מהתחייבויות. עם זאת, לא רצוי שהיחס יהיה גבוה מדי, כי לבעלי המניות אין עניין בשמירת נכסים שוטפים רבים, אלא הם מעדיפים להשקיע את הכסף באמצעי ייצור שאמורים להניב רווחים גבוהים יותר מאשר החזקות פיננסיות. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
סום טאם

סום טאם (בתאית: ส้มตำ) הוא סלט המכיל פפאיה שמקורו בלאוס ובאזור איסאן שבצפון מזרח תאילנד. משמעות המילה "סום" (ส้ม) בלאית ובשפת אזור איסאן היא "חמוץ" ומשמעות המילה "טאם" (ตำ) בשפות אלה - "כתוש" - בשל צורת ההכנה של מאכל זה. המאכל נקרא גם "פפאיה פוק פוק" - בשל הצליל של כתישת הפאפאיה בעלי ומכתש, וכן "טאם מק האנג" "ตำหมากหุ่ง" שמשמעו "פפאיה כתושה". סלט זה מכיל פפאיה לא בשלה המגורדת ונכתשת עד שהיא רכה דיה לאכילה, לה מוסיפים פלפל צ'ילי, שום, לימית, ורוטב דגים. לעיתים מוסיפים לסלט זה עגבניות ושעועית ירוקה. גרסאות אחרות של סלט זה מכילות גזר במקום הפפאיה ויש המוסיפים גם סוכר דקלים. הסלט מוגש בטמפרטורת חדר, בתוספת אורז מבושל. יש גרסאות הכוללות חסילונים וכן יש גרסאות המחליפות את הפפאיה בפרי מנגו שאינו בשל (גרסה זו נקראת "טאם מא מואנג" -ตำมะม่วง), מלפפון ("טאם מק טנג") או שעועית ירוקה ("טאם מק טואה"). מדיה וקבצים בנושא סום טאם בוויקישיתוף חשד: התחזו לעובדי עירייה וגנבו אלפי שקלים, באתר וואלה, 20 בדצמבר 2004 מתכון מאתר לגדול ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
ג'אקומו מינוטולי

ג'אקומו מינוטולי (איטלקית: Giacomo Minutoli;‏ 1765 – 11 בפברואר 1827), אדריכל איטלקי, מהאדריכלים החשובים ביותר בתקופת הנאו קלאסיציזם במסינה. הסגנון האדריכלי של ג'אקומו מינוטולי הושפע במיוחד מעקרונות האדריכלות הרומית, כמו גם מהאדריכלות הפלדיאנית. ג'אקומו מינוטולי נולד ב-1765 במסינה אשר באי סיציליה שבדרום איטליה. בין השנים 1787 ל-1799 מינוטולי למד אצל קרלו ואנויטלי (Carlo Vanvitelli) אשר תכנן את הארמון של קזרטה (Reggia di Caserta) אשר במחוז קמפניה שבאיטליה. מינוטולי תכנן כנסיות רבות, וילות וארמונות במסינה. ב-5 בפברואר 1783 נהרסה מסינה ברעידת אדמה נוספת[דרושה הבהרה]. בין השנים 1799 ל-1803 נבנה הארמון פלאצאטה של מסינה (באיטלקית: Palazzata di Messina) מחדש לפי תוכניותיו של ג'אקומו מינוטולי. עם הזמן, הארמון מסינה נהיה פופולרי. הארמון מסינה זהה לסהר המלכותי בבאת' של ג'ון ווד הבן (John Wood, the Younger).[דרושה הבהרה] מינוטולי הלך לעולמו ב-11 בפברואר 1827 במסינה. ארמון ארנה (Palazzo Arena) (1812) ארמון פיסטוריו (Palazzo Pistorio-Cassibile) (1812) מנזר סן פרנסיסקוס מאסיזי (San Francesco d'Ássisi) (1813) כנסיית סנט אגטה (Sant' Agata dei Minoriti) (1813) ארמון גוסטרלי (Palazzo Gustarelli) (1813) ארמון סן לאונה סנטיס (Palazzo S. Leone e Santis) (1813) ארמון מוניצ'יפלה (Palazzo Municipale) (1814) ארמון גוסטרלי (Palazzo Vitale) (1814) Maria Accascina „Profilo dell’architettura a Messina dal 1600 al 1800“ Ateneo Verlag, Rom 1964 Anthony Blunt „Sizilianischer Barock“ Amelia Ioli Gigante „Messina“ aus der Reihe „Le città nella storia d’Italia“ Verlag Giuseppe Laterza & Söhne 1.Auflage 1980, 2.Auflage 1989 ISBN 88-420-1701-9 E. Mauceri „ Messina nel Settecento“ aus der Reihe „Fata Morgana Collezione di libri rari su Messina“ Reprint Verlag des Buchhauses Bonanzinga in Messina „Messina com’era“ aus der Reihe „Fata Morgana Collezione di libri rari su Messina“ Reprint della guida storico-artistico del 1902: „Messina e dintorni“ . Reprint Verlag des Buchhauses Bonanzinga in Messina Juni 1981 Giuseppe Grosso Cacopardo „Guida per la Città di Messina“. Verlag Arnaldo Forni. Reprint „Guida per la Citta di Messina scritta dall autore delle ‚Memorie de’Pittori Messinesi‘“ Messina Giusepe Pappalardo 1826. Mai 1989
DSLAM

Digital Subscriber Line Access Multiplexer או בקיצור DSLAM (מבוטא: דִי-סִלָאם) (בתרגום חופשי: מרבב גישה עבור "קו מנוי דיגיטלי"), הוא רכיב רשת המשמש לקישור קבוצת קווי xDSL (למשלADSL), המגיעים מבתי המנויים, לרשת האינטרנט (או לרשת תקשורת נתונים אחרת). ה־DSLAM כולל מערך של מודמי xDSL אליהם מתחברים קווי המנויים וחיבור לכיוון "רשתות תקשורת נתונים" של ספקי השרות. המידע המגיע מקווי המנויים (Upstream) מועבר לכיוון ספקי השרות השונים על גבי קו תקשורת הנתונים. המידע המגיע על גבי קווי תקשורת הנתונים מופנה לכיוון קווי המנויים (Downstream). קו הטלפון המגיע מהמנוי מחובר בדרך כלל למפצל פסיבי (Splitter), ממנו יצאו שני קוים - אחד יחובר ל־DSLAM והשני למרכזית הטלפון. המפצל מפריד בין שני סוגי תקשורת המועברים על קו הטלפון – תקשורת קולית אנלוגית רגילה ותקשורת נתונים דיגיטלית. ה-DSLAM מצוי בכל אתר של מרכזיית חברת טלפונים המחברת לקוחות DSL לרשת האינטרנט וכן לעיתים יותקן גם ביישובים ובמתחמים המשתמשים בטכנולוגיית ה־DSL ליצירת רשתות פרטיות (למשל – בקיבוצים או באוניברסיטאות). נתונים ממודמי הלקוחות מגיעים למרכזית חברת הטלפונים האותות המגיעים מהמנויים, מופרדים באמצעות מערך מפצלים. הפרדה נעשית באמצעות סינון של תחומי התדרים השונים, לנתוני קול אנלוגיים (שיחות טלפון) ולנתוני מידע (דיגיטליים). בכיוון ההפוך האותות המכילים נתוני קול והאותות המכילים מידע דיגיטלי מאוחדים במפצל ומשודרים יחדיו לכיוון המנוי נתוני הטלפוניה מופנים לרשת הטלפוניה הממותגת הציבורית (PSTN) הנתונים הדיגיטליים (למשל נתוני הגלישה באינטרנט) מרובבים לכדי רצף אחד הנתונים נשלחים ליעדם על גבי תשתית ייעודית (בדרך כלל בטכנולוגיות Ethernet או ATM) המידע החוזר נשלח אל מודמי המקור מן ה־DSLAM באופן דומה בשימוש בטכנולוגיית ה-ADSL הנפוצה בארץ על ידי חברת בזק, איכות הקו (הבאה לידי ביטוי בקצבי העברת הנתונים) תלויה, בין השאר, במרחק שבין מודמי הלקוחות ל-DSLAM. ככל שמרחק זה גדול יותר, כן יגדל הניחות הניכר באות, איכותו תהיה ירודה יותר וקצב העברת הנתונים יירד. המרחק המרבי בין המודמים ל-DSLAM המאפשר מהירות אינטרנט מהיר סבירה הוא קצת מעבר ל-5 ק"מ. רכיבי DSLAM מתקדמים מגוון תכונות המאפשרות בין השאר סינון תעבורה על פי קריטריונים (Packet Filtering), תיוג VLAN ומנגנון QoS. DSL ADSL DSLAM – Digital Subscriber Line Access Multiplexer, Webopedia (באנגלית) – הגדרה והסבר קצר xDSL הוא כינוי לאוסף טכנולוגיות DSL כגון ADSL ,ADSL2 ,VDSL וכדומה Warrier, Padmanand; Kumar, Balaji, XDSL architecture, New York: McGraw-Hill, 2000
טום יאם

טום יאם (בתאית: ต้มยำ) הוא מרק פופולרי במטבח התאילנדי, ואחד המאכלים המפורסמים ביותר במטבח זה. מרק זה ידוע בטעמו החריף - חמוץ בשל התבלינים הרבים שהוא מכיל. המרק מכיל לימונית, קאפיר לימוני, גלנגל, בצלצלי שאלוט, מיץ לימית, רוטב דגים, תמרינדי ופלפלי צ'ילי קצוצים. יש המוסיפים למרק עלי כוסברה. גרסאות של מרק זה יכולות לכלול חסילונים ("טום יאם גונג"), בשר עוף ("טום יאם קאי"), דגים ("טום יאם פלה") או מאכלי ים ("טום יאם טאלאי" או "טום יאם פו טאק"). גרסה הנקראת "טום יאם נאם קון" (ต้มยำน้ำข้น) מכילה חלב קוקוס וחסילונים, וגרסה הנקראת "טום קלונג" מכילה ריבת פלפלי צ'ילי (המכונה "נאם פריק פאו" - น้ำ้พริกเผา). קיימת משחה תעשייתית המיוצרת על ידי טיגון כל מרכיבי המרק. משחה זו מאפשרת הכנה מהירה של המרק באמצעות הוספת מים בלבד. מדיה וקבצים בנושא טום יאם בוויקישיתוף מרק טום יאם קאי - של השף רונן כהן ממסעדת פסיפיק, באתר nrg‏, 22 ביוני 2006. מתכון, באתר אכול ושאטו מרק חריף חמוץ - אוכל - ynet / נייג'לה לוסון, מתוך הספר "נייג'לה נותנת ביס", באתר ynet ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
מיץ תפוזים

מיץ תפוזים הוא מיץ פירות המופק מסחיטת תפוזים. הוא נפוץ במדינות רבות בעולם, ונהוג לשתות אותו בארוחת הבוקר. ברזיל היא המובילה בייצוא של מיץ תפוזים, ואחריה ארצות הברית ובעיקר פלורידה, שם הוא נחשב ל"מיץ המדינה" הרשמי. תפוז ממוצע יניב כ-90 גרם של מיץ. מלבד המים והסוכר שבו, מיץ התפוזים הוא מקור טוב לוויטמין C, לאשלגן ולחומצה פולית (ויטמין B9), המועילה לנשים בהיריון. יצרנים מסוימים מוסיפים למיץ חומרים מזינים אחרים, כגון סידן או ויטמין D, שאינם מצויים בתפוז באופן טבעי, ויש אף המוסיפים חומצת לימון. בשל החומצה, דרגת ה-pH של מיץ התפוזים היא בדרך כלל 3.5. שתייה של מיץ תפוזים לאורך זמן יכולה על כן לשחוק את מעטה האמייל של השן. כשסוחטים את התפוז והופכים את תוכנו למיץ, ריכוזם של חלק ממרכיביו יורד. בטבלאות משמאל מתוארים ערכו התזונתי של מיץ התפוזים ל-100 מ"ל. מיץ תפוזים עם חתיכות פרי יותר מזין מאשר מיץ בלעדיהן, בשל החומרים המזינים שהן מכילות. בייצור מסחרי של מיץ תפוזים קפוא, לאחר הסחיטה עובר מיץ התפוזים תהליך פיסטור וסינון ולאחריו תהליך אידוי בתנאי ריק וחום. לאחר אידוי רוב המים בתערובת המיץ, נותר תרכיז אשר כ-65% ממשקלו הם סוכר. תרכיז זה מאוחסן בהקפאה בטמפרטורה של מינוס 12 מעלות. לעיתים, בתום תהליך האידוי מוסיפים לתערובת תמציות, ויטמין C ושמנים כדי להשיב לחומר תכונות של טעם וערך תזונתי. תהליך ייצור מיץ תפוזים קפוא פותח במכון המחקר על הדרים של אוניברסיטת פלורידה בשנת 1948. מאז הפך המוצר לסחורה הנסחרת בשוק הסחורות, בעיקר בבורסות סחורות בארצות הברית. מאז 1966 ניתן לקנות חוזים עתידיים של מיץ תפוזים קפוא ומרוכז בבורסת הסחורות של ניו יורק. החל משנת 1985 ניתן לקנות אופציות על מיץ תפוזים קפוא ומרוכז. ערכים על ליקרים בטעם תפוז מדיה וקבצים בנושא מיץ תפוזים בוויקישיתוף יצוא חביות מיץ הדר דרך נמל תל אביב, 1939, באתר ארכיון הסרטים הישראלי בסינמטק ירושלים לפי טבלה באתר של האיגוד הבריטי למשקאות קלים (ראו גם מידע בערך pH) Orange Juice: Nutrition Facts, Calories and Benefits, Healthline, ‏2023-07-05 (באנגלית)